Umberto Eco

Umberto Eco naixito d'Alessandria, Piemont, Italia, o 5 de chinero de 1932 y muerto o 19 de febrero de 2016 en Milán, Lombardía, yera un escritor, semiotico y filosofo italiano, famoso mesmo por as suyas obras de fición (destaca sobretot en o campo d'a novela) como por os suyos tractatos de semiotica.

 Biografía  
Naixito lo 5 de chinero de 1932 d'a población d'Alessandria d'una familia que teneban 13 fillos, estudió Filosofía y Letras en a Universidat de Torino, a on que se doctoró. Ha treballato de profesor en diferents prestichiosos centros, y dende l'anyo 1971 ocupa la catedra de semiotica en a Universidat de Bolonya. O reconoiximiento d'o mundo d'a educación superior fa que siga doctor honoris causa d'una trentena d'institucions.

Estió denominato satrapa d'a patafisica por as suyas obras humoristicas, entre as que destaca Como viachar con un canguro, y por haber perfeccionato una d'as suyas brancas, a cacopedia.

Altras distincions lo facioron que s'adubise la membresía d'o Consello de Sabios d'a UNESCO. Recibió, en l'anyo 2000 o Premio Prencipe d'Asturias de Comunicación y Humanidaz.

Ha treballato tamién en os medios de comunicación como difusor cultural. As suyas pasions se centran en a Edat Meya, as luengas y los clasicos. Curiosament, ye tamién un experto en James Bond.

 Obras mas famosas  
 Novelas  
Il nombre della rosa (O nombre d'a rosa, 1980) - Novela historica que estió adaptata ta lo cine y se convirtió en un superventas. Mezcla os elementos d'intriga con a erudición medieval y amana ixa epoca a lo present.
Il pendolo di Foucault (O pendulo de Foucault, 1988) - Obra que muestra como tres treballadors d'una editorial s'atrapan en a suya propia fición.
L'isola del giorno prima (A isla d'o diya d'antes, 1994) - Un noble d'o sieglo XVII se troba atrapato en un yate en un fuso orario y reflexiona sobre lo paso d'o tiempo.
Baudolino (2000) - Novela que explica las aventuras d'un choven labrador adoptato por un emperador, estructurata de traza pareixita a la novela picaresca.
La Misteriosa Fiamma della Regina Loana (A misteriosa flama d'a Reina Loana, 2004) - Un hombre que pierde la suya memoria y mira de recuperar-la, recreyando los tiempos de choventut d'o propio autor.
Il cimitero di Praga (O ciminterio de Praga), 2010.
 Numero zero, (2015).

 Obras asayisticas  
Opera Ubierta
Diario menimo
Kant y l'ornitorrinco
Semiotica y filosofía d'o lenguache
Arte y polideza en a estetica medieval
Os limites d'a interpretación
Sieis gambatas por as selvas narrativas
Lector in fabula
Apocaliptica y integratos
Sobre Literatura
Mirando la luenga perfeta
Historia d'a belleza
Historia d'a fierura

 Vinclos externos  

  Fundación Prencipe d'Asturias, Prencipe d'Asturias de Comunicación y Humanidatz 2000.

Categoría:Escritors d'Italia
Categoría:Escritors en italiano
Categoría:Premio Princesa d'Asturias de Comunicación y Humanidaz
Categoría:Historiadors de l'arte d'Italia
Categoría:Filosofos d'Italia
Categoría:Doctors honoris causa por a Universidat Complutense de Madrit
Categoría:1932 (naixencias)
Categoría:2016 (muertes)
Categoría:Licenciaus en Filosofía y Letras